નવી દિલ્હી: દેશમાં પેટ્રોલ અને ડીઝલની વધતી કિંમતોને લઈને કોંગ્રેસ અને વિપક્ષ મોદી સરકાર પર સતત પ્રહારો કરી રહી છે. બુધવારે જ્યારે પેટ્રોલ-ડીઝલની કિમતોમાં માત્ર એક પૈસાનો ઘટાડો કરાયો તો કોંગ્રેસ અને પાર્ટી અધ્યક્ષ રાહુલ ગાંધીએ મોદી સરકારને નિશાના પર લીધી. રાહુલ ગાંધીએ ટ્વીટ કરી કહ્યું કે, ‘પ્રિય વડાપ્રધાન તમે જો એક પૈસા કિમત ઓછી કરી મજાક કરવાનો પ્રયાસ કર્યો છે તો એ બાલિશ છે.’